
ΕΛΛΗΝΙΚΗ ΔΗΜΟΚΡΑΤΙΑ 	Ξάνθη, 02 Νοεμβρίου  2026
ΔΗΜΟΣ ΞΑΝΘΗΣ 
Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ	Αριθ. Πρωτ.: 30489
ΤΜΗΜΑ ΑΔΕΙΟΔΟΤΗΣΕΩΝ & 
ΕΜΠΟΡΙΚΩΝ ΔΡΑΣΤΗΡΙΟΤΗΤΩΝ		 
Ταχ.Δ/νση :Πλατεία Δημοκρατίας -Ξάνθη
Πληροφορίες: Σ. Μόσχου 
Τηλ.:25413 50807 
Email: adeiodotiseon@cityofxanthi.gr


ΠΡΟΚΗΡΥΞΗ
Ο Δήμος Ξάνθης
Έχοντας υπόψη:
1. Τις διατάξεις των άρθρων  13,  34 και 37 του Ν. 4849/2021 (ΦΕΚ 207 Α/05-11-2021 «Αναμόρφωση και εκσυγχρονισμός του ρυθμιστικού πλαισίου οργάνωσης και λειτουργίας του υπαίθριου εμπορίου, ρυθμίσεις για την άσκηση ψυχαγωγικών δραστηριοτήτων και την απλούστευση πλαισίου δραστηριοτήτων στην εκπαίδευση, βελτιώσεις στην επιμελητηριακή νομοθεσία, άλλες διατάξεις του Υπουργείου Ανάπτυξης και Επενδύσεων και λοιπές επείγουσες διατάξεις. 
2. Την παρ. 4α του άρθρου 14 της αριθ. Υ1γ/ΓΠ/οικ.47829/17 (2161 Β’/23-06-2017) «Υγειονομικοί όροι και προϋποθέσεις λειτουργίας επιχειρήσεων τροφίμων επιχειρήσεων τροφίμων /ποτών και άλλες διατάξεις».
3. [bookmark: _Hlk244252720]Τη με αριθ. 149/2026 Απόφαση του Δημοτικού Συμβουλίου «Έγκριση κανονισμού Οργάνωσης και Λειτουργίας Βραχυχρόνιων Αγορών και Εμποροπανηγύρεων του Δήμου Ξάνθης». 
4. Τη με αριθ. πρωτ. 150/2026 Απόφαση του Δημοτικού Συμβουλίου «Ίδρυση και λειτουργία Χριστουγεννιάτικης Αγοράς στο Δήμο Ξάνθης κατά την εορταστική περίοδο 2026-2027». 
5. Τη με αριθ. 1151/30466/02-11-2026 Απόφαση Δημάρχου «Συγκρότηση γνωμοδοτικής επιτροπής ελέγχου και αξιολόγησης αιτήσεων και γνωμοδοτικής επιτροπής ενστάσεων του Δήμου Ξάνθης , βάσει του άρθρου 13 παρ.9 του Ν.4849/2021(ΦΕΚ 207Α΄)».
6.  Τη με αριθμ. πρωτ. 1/39/02-01-2026 Απόφαση Δημάρχου Ξάνθης «περί ορισμού αντιδημάρχων Δήμου Ξάνθης» και τη με αριθ. 2/41/02-01-2026 απόφαση Δημάρχου «περί μεταβίβασης αρμοδιοτήτων στον Αντιδήμαρχο Οικονομικών και Διοικητικών Υπηρεσιών, Μπαντάκ Σιαμπάν του Χουσεΐν».
ΠΡΟΚΗΡΥΣΣΕΙ
Είκοσι μία (21) θέσεις συμμετοχής στη Χριστουγεννιάτικη αγορά, στο Δήμο Ξάνθης κατά την εορταστική περίοδο 2026-2027, για παραχώρηση με τίμημα σε πωλητές, σύμφωνα με την παρ.3 του άρθρου 37 του Ν.4849/2021. 


1.Χώρος Λειτουργίας 
 Η Χριστουγεννιάτικη Αγορά θα διεξαχθεί στην Πλατεία Διοικητηρίου (Χώρος 1), σύμφωνα με την 149/2026 Απόφαση «Έγκριση Κανονισμού λειτουργίας βραχυχρόνιων αγορών Δήμου Ξάνθης».

2.Διάρκεια και ώρες Λειτουργίας:
Η διάρκεια λειτουργίας της αγοράς ορίζεται σε τριάντα (30) ημέρες, από 08 Δεκεμβρίου 2026 έως 06 Ιανουαρίου 2027. 
Το ωράριο λειτουργίας της αγοράς είναι από τις 12:00 μ.μ. έως τις 22:00 μ.μ.

3.Δικαιούχοι θέσεων 
Στην Χριστουγεννιάτικη Αγορά μπορούν να δραστηριοποιούνται ως πωλητές, φυσικά και νομικά πρόσωπα, κάτοχοι:
α) βεβαίωσης δραστηριοποίησης ετήσιας διάρκειας στις βραχυχρόνιες αγορές,
β) άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές,
γ) άδειας δραστηριότητας στο στάσιμο ή στο πλανόδιο εμπόριο,
δ) άδειας χειροτέχνη καλλιτέχνη.

Κάθε πωλητής δεν μπορεί να κατέχει περισσότερες από μία (1) θέσεις στην αγορά.
Οι θέσεις αποδίδονται στις κατηγορίες πωλητών με την ακόλουθη ποσόστωση :
α) το εβδομήντα πέντε τοις εκατό (75%) των θέσεων στους κατόχους βεβαίωσης δραστηριοποίησης ετήσιας διάρκειας στις βραχυχρόνιες αγορές,
β) το δέκα τοις εκατό (10%) των θέσεων στους κατόχους άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές έως και τέσσερις (4) ημέρες την εβδομάδα,
γ) το δέκα τοις εκατό (10%) των θέσεων στους κατόχους άδειας δραστηριοποίησης στο στάσιμο ή στο πλανόδιο εμπόριο και
δ) το πέντε τοις εκατό (5%) των θέσεων στους κατόχους άδειας χειροτέχνη καλλιτέχνη. Για την απόδοση της θέσης οι υποψήφιοι πωλητές υποβάλλουν τη βεβαίωση δραστηριοποίησης ή την άδεια που κατέχουν ανάλογα με την κατηγορία στην οποία ανήκουν.
Για την απόδοση της θέσης οι υποψήφιοι πωλητές υποβάλουν σχετική αίτηση με συνημμένα τα απαιτούμενα δικαιολογητικά  (σελ. 4).
Σε περίπτωση που ο αριθμός των αιτήσεων υπερβαίνει τον αριθμό των διαθέσιμων θέσεων ανά κατηγορία, διενεργείται κλήρωση.
Πριν από την ημερομηνία έναρξης της Χριστουγεννιάτικης αγοράς, βάσει του οριστικού πίνακα κατόχων θέσεων που θα προκύψει μετά από τη διαδικασία απόδοσης θέσεων, θα εκδοθεί απόφαση έγκρισης συμμετοχής στην αγορά, η οποία θα αναρτηθεί στο Ολοκληρωμένο Πληροφοριακό Σύστημα «Ανοιχτή Αγορά» του Υπουργείου Ανάπτυξης και Επενδύσεων, καθώς και  στην ιστοσελίδα του Δήμου Ξάνθης.

4. Κατηγορίες πώλησης προϊόντων και αριθμός θέσεων ανά κατηγορία:
	ΚΑΤΗΓΟΡΙΕΣ
	ΕΙΔΟΣ
	ΕΓΚΡΙΣΕΙΣ – ΘΕΣΕΙΣ ΕΩΣ

	ΚΑΤΗΓΟΡΙΑ 1.
	Κρύα σάντουιτς, hot dog, πίτσα,  πεϊνiρλί μικρογεύματα και σάντουιτς με ψητά τεμάχια κρέατος (σουβλάκι, κοτόπουλο, μπιφτέκι κ.τ.λ) πατάτες (χωρίς δυνατότητα ανάπτυξης τραπεζοκαθισμάτων)
	
4

	ΚΑΤΗΓΟΡΙΑ 2.
	Παραδοσιακά γλυκά (Λουκουμάδες, σιροπιαστά, μελομακάρονα, κουραμπιέδες, δίπλες, βασιλόπιτες, χαλβάς, αμυγδαλωτά κτλ)
	3

	ΚΑΤΗΓΟΡΙΑ 3.
	Πίτες παραδοσιακές, σφολιατοειδή, παραδοσιακά προϊόντα ζύμης (ντόνατς, πιροσκί, ζυμαρικά κτλ.)
	1

	ΚΑΤΗΓΟΡΙΑ 4.
	Κρέπες, βάφλες, καμινάδα, churros, χωνάκι σοκολάτας.
	2

	ΚΑΤΗΓΟΡΙΑ 5.
	Ζαχαρωτά, καραμέλες, σοκολάτες, καραμελωμένοι ξηροί καρποί, ψητά κάστανα, χύμα παγωτό. 
	
2

	ΚΑΤΗΓΟΡΙΑ 6.
	Μαλλί της γριάς, ποπ κορν
	1

	ΚΑΤΗΓΟΡΙΑ 7.
	Ζεστά και κρύα ροφήματα και αλκοολούχα ποτά (καφές, τσάι, χυμούς, σοκολάτα, σαλέπι, κρασί, μπύρες, κοκτέιλ)
	
2

	ΚΑΤΗΓΟΡΙΑ 8.
	Παραδοσιακά μεταποιημένα προϊόντα οικοτεχνίας (γλυκά κουταλιού, μαρμελάδες, μέλι, παραδοσιακά ζυμαρικά, βότανα, εμφιαλωμένος οίνος,  προϊόντα απόσταξης) 
	
1

	ΚΑΤΗΓΟΡΙΑ 9.
	Χριστουγεννιάτικα είδη δώρων, παιδικά είδη, βιβλία-παραμύθια, χειροποίητα κοσμήματα και αξεσουάρ, αρωματικά είδη και προϊόντα περιποίησης (σαπούνια, αρώματα καλλυντικά κτλ)  καλλωπιστικά φυτά, αρωματικά και φαρμακευτικά φυτά, βότανα.
	
4

	ΚΑΤΗΓΟΡΙΑ 10.
	Οποιοδήποτε άλλο προϊόν κριθεί από την Επιτροπή Εποπτείας του άρθρου 16 της υπ’ αριθ. 149/2026 ΑΔΣ ότι πληροί τις προϋποθέσεις της νομοθεσίας και είναι κατάλληλο για να πωλείται στη Χριστουγεννιάτικη Αγορά.
	1


5.Τέλος Συμμετοχής 
Ορίζεται τέλος, υπέρ του Δήμου Ξάνθης ύψους σαράντα (40€) ευρώ ανά ημέρα,  για τη χρήση κάθε οικίσκου για διάρκεια συμμετοχής τριάντα (30) ημερών αποκλειστικά, ήτοι 40€ Χ 30 ημέρες = 1.200,00€ 
Το ανωτέρω ποσό  πρέπει να καταβληθεί  μέσα σε χρονικό διάστημα πέντε  (5) ημερών από την ανάρτηση της απόφασης έγκρισης των συμμετεχόντων και η καταβολή του αποτελεί προϋπόθεση, προκειμένου να χορηγηθεί η άδεια συμμετοχής στην Αγορά.

6.Διαδικασία  και χρόνος υποβολής των αιτήσεων :
Οι αιτήσεις-Υπεύθυνες δηλώσεις συμμετοχής θα υποβάλλονται από τους ενδιαφερόμενους, μέσω του Ολοκληρωμένου Πληροφοριακού Συστήματος «Ανοιχτή Αγορά» (Ο.Π.Σ.Α.Α )στην ηλεκτρονική διεύθυνση https://openmarket.mindev.gov.gr και σύμφωνα με τις οδηγίες που αναφέρονται σ΄ αυτό.
Η προθεσμία ηλεκτρονικής υποβολής των αιτήσεων-υπεύθυνων δηλώσεων και όλα τα δικαιολογητικά που απαιτούνται από τους ενδιαφερόμενους, ορίζεται από τη Δευτέρα 2  Νοεμβρίου 2026 έως  και την Κυριακή 15 Νοεμβρίου  2026. 

Τα απαιτούμενα δικαιολογητικά είναι:
1. Αίτηση-Υπεύθυνη Δήλωση του ενδιαφερόμενου με επικυρωμένο το γνήσιο της υπογραφής ή μέσω gov.gr.
2. Φωτοαντίγραφο: 
βεβαίωσης δραστηριοποίησης ετήσιας διάρκειας στις βραχυχρόνιες αγορές,
άδειας παραγωγού πωλητή και επαγγελματία πωλητή που δραστηριοποιούνται στις λαϊκές αγορές,
άδειας δραστηριοποίησης στο στάσιμο ή στο πλανόδιο εμπόριο,
άδειας χειροτέχνη καλλιτέχνη.
3. Φωτοαντίγραφο δελτίου ταυτότητας ή διαβατηρίου.
4. Δημοτική Ενημερότητα από το Δήμο Ξάνθης
5. Πιστοποιητικό Υγείας (εφόσον πρόκειται για διάθεση τροφίμων -ποτών)
Κάθε ενδιαφερόμενος δικαιούται να υποβάλει μία (1) μόνο αίτηση υπεύθυνη δήλωση. Τυχόν υποβολή δεύτερης αίτησης-υπεύθυνης δήλωσης με διαφορετικό περιεχόμενο θα θεωρείται ως ανάκληση της πρώτης, η οποία θα παύει αμέσως να ισχύει.
Η μη προσκόμιση των ζητούμενων δικαιολογητικών θα αποκλείει τον ενδιαφερόμενο από τη διαδικασία απόδοσης θέσης.
Η κλήρωση για την επιλογή των δικαιούχων , σε περίπτωση που ο αριθμός των αιτήσεων υπερβεί των αριθμό των διαθέσιμων θέσεων, καθώς και η  απόδοση των θέσεων (αριθμός οικίσκου), θα διεξαχθεί την Δευτέρα 23 Νοεμβρίου 2026 και ώρα 10:00 π.μ. στην αίθουσα Δημοτικού Συμβουλίου, από την υπηρεσία του Τμήματος Αδειοδοτήσεων  Εμπορικών Δραστηριοτήτων
Πληροφορίες - διευκρινήσεις στα τηλέφωνα 2541350828 και 2541350807 (κα Μόσχου Στυλιανή -Πιστόλα Κρυστάλλω).
 Η παρούσα θα αναρτηθεί και στο Ολοκληρωμένο Πληροφοριακό Σύστημα «Ανοιχτή Αγορά» του Υπουργείου Ανάπτυξης και Επενδύσεων, στον Πίνακα Ανακοινώσεων  και την ιστοσελίδα του Δήμου Ξάνθης.
	Ο Αντιδήμαρχος Ξάνθης 

	Σιαμπάν Χ.Μπαντάκ 

